སློབ་ཁྲིད་ཀྱི་རྒྱུ་སྤུས་གཙོ་གནད་དུ་བཟུང་ནས་གཏིང་ཟབ་པའི་སྒོ་ནས་སློབ་ཁྲིད་ཀྱི་བྱེད་ཐབས་བཅོས་བསྒྱུར་བྱས་པ་རེད།ཉེ་བའི་ལོ་འགའི་རིང་ལ་རང་སློབ་གྲྭས་ནན་ནན་ཏིག་ཏིག་གིས་སློབ་གསོའི་སློབ་ཁྲིད་དོ་དམ་གཙིགས་སུ་བཟུང་སྟེ་ནུས་པ་ཆེན་པོས་སློབ་ཁྲིད་ཀྱི་རིམ་པ་སོ་སོར་ལམ་ལུགས་ཅན་དང་ཚད་ལྡན་ཅན།ཚན་རིག་ཅན་གྱི་བྱེད་ཐབས་ལག་ལེན་བྱས་པ་ཡིན་ལ་ལྷག་པར་དུ་སློབ་ཁྲིད་བཅོས་བསྒྱུར་བྱས་ཏེ་འབྲས་ལེགས་སློབ་ཁྲིད་ཀྱི་བྱེད་ཐབས་བརྒྱུད་ནས་བསླབ་གཞི་བཅོས་བསྒྱུར་གྱི་རེ་བ་ལྟར་དགེ་རྒན་ནི་ཟུར་སྟོན་པ་དང་སློབ་མ་ནི་དངོས་སྦྱོང་བའི་ལམ་ཕྱོགས་ལྟར་སློབ་ཁྲིད་བྱེད་ཀྱིན་ཡོད་པས་བསམ་གཞིགས་སྦྱོང་བརྡར་གཙོ་གནད་ཡིན་པ་དང་སློབ་མ་གསོ་སྐྱོང་བྱེད་པའི་དམིགས་ཡུལ་ལག་བསྟར་བྱས་པ་རེད།སློབ་གསོ་ཁྲིད་དཔྱོད་དང་སློབ་ཁྲིད་དོ་དམ་གཞི་གཅིག་ཏུ་གྲུབ་པའི་སློབ་དཔྱོད་ཞིབ་འཇུག་གི་ཁྱད་ཆོས་ལྡན་པའི་སློབ་ཁྲིད་ཀྱི་རྣམ་པ་གསར་བ་ཞིག་ཆགས་པར་བརྩོན་ལེན་བྱེད་ཀྱིན་ཡོད་པ་རེད།